Maður var handtekinn á skemmtistað í miðbænum laust fyrir klukkan fimm í nótt eftir að hafa slegið konu ítrekað í andlitið . Þetta kemur fram í dagbók lögreglu . Með eina milljón króna í reiðufé Lögreglan á höfuðborgarsvæðinu hafði þá afskipti af einum til viðbótar á skemmtanalífinu í nótt , manni sem var ofurölvi við veitingahús í hverfi 103 . Sá var handtekinn en við vistun kom í ljós að maðurinn hafði í vösum sínum rúmlega eina milljón króna í reiðufé . Þá var ofurölvi maður handtekinn í Breiðholti rétt fyrir klukkan hálf tvö í nótt fyrir að neita að greiða fyrir akstur með leigubifreið . Hann neitaði einnig að fara að fyrirmælum lögreglu og var vistaður í fangageymslu sökum ástands síns . Ellefu grunaðir um akstur undir áhrifum Lögregla hafði afskipti af pari vegna slagsmála í bifreið við verslunarmiðstöð í Breiðholti í gærkvöldi . Maðurinn var handtekinn og vistaður í fangageymslu grunaður um líkamsárás , eignaspjöll og vörslu fíkniefna . Ellefu ökumenn eru grunaðir um akstur undir áhrifum áfengis eða fíkniefna í nótt . Lögregla handtók mann og konu einnar bifreiðarinnar sem neituðu að fara að fyrirmælum og réðust á lögreglumennina . Þá reyndi einn ökumaður að komast undan þegar lögreglan tendraði blá neyðarljós fyrir aftan hann . Hann ók inn um götu á móti einstefnu og er grunaður um að vera réttindalaus .